Document ID: 32005R1283

KOMISIJAS REGULA (EK) Nr. 1283/2005
(2005. gada 3. augusts),
ar ko groza I pielikumu Padomes Regulā (EK) Nr. 866/2004 par režīmu saskaņā ar Pievienošanās akta protokola Nr. 10 2. pantu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā protokolu Nr. 10 par Kipru Aktam par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem Līgumos, kuri ir Eiropas Savienības dibināšanas pamatā (1),
ņemot vērā Padomes 2004. gada 29. aprīļa Regulu (EK) Nr. 866/2004 par režīmu saskaņā ar Pievienošanās akta (2), protokola Nr. 10 2. pantu un īpaši regulas 9. pantu,
tā kā:
(1)
Padomes Regulas (EK) Nr. 866/2004 I pielikumā ir noteikts saraksts ar robežas šķērsošanas vietām, kurās personas un preces drīkst šķērsot līniju, kas atdala apgabalus, kas atrodas Kipras Republikas valdības faktiskā kontrolē, un tos apgabalus, kas nav Kipras Republikas valdības faktiskā kontrolē.
(2)
Saskaņā ar nolīgumu par jaunu robežas šķērsošanas vietu atvēršanu Kato Pyrgos un Kokkina ir nepieciešams pielāgot I pielikumu.
(3)
Kipras Republikas valdība ir piekritusi šai pielāgošanai.
(4)
Šis jautājums tika apspriests ar Kipras turku Tirdzniecības kameru,
IR PIEŅĒMUSI ŠO REGULU.
1. pants
Regulas (EK) Nr. 866/2004 I pielikumu aizstāj ar šādu:
“I. PIELIKUMS
Robežas šķērsošanas vietu saraksts saskaņā ar 2. panta 4. punktu
-
Agios Dhometios
-
Astromeritis - Zodhia
-
Kato Pyrgos - Karavostasi
-
Kato Pyrgos - Kokkina
-
Kokkina - Pachyammos
-
Ledra Palace
-
Ledra Street”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 3. augustā

Labels: 10
3
15
18